jkorsvik/nowiki_second_scrape_merged huggingface dataset:
Knut Sydsæter

Knut Sydsæter (født 5. oktober 1937 i Oslo, død 29. september 2012 på Costa Blanca) var en norsk matematiker, kjent for sine lærebøker og bidrag til kontrollteoretisk økonomi.Sydsæter var fra Lier, tok cand.mag. i 1960 og cand.real. i 1964 på avhandlingen On the Gelfand–Neumark representation theorem for noncommutative B*  algebras. Sydsæter fortsatte som vitenskapelig assistent innen matematikk, før han meldte overgang til Sosialøkonomisk institutt, som universitetslektor fra 1965 til 1975, førsteamanuensis fra 1975 til 1984 og professor fra 1985 til 2007. Han gjestet Columbia University fra 1961 til 1962, Yale University fra 1970 til 1971, University of California, Los Angeles i 1983 og University of California, Berkeley fra 1988 til 1989, og hadde flere samarbeid med afrikanske universiteter i Etiopia og Zimbabwe og utgav sine bøker i disse land. Hans lærebøker er oversatt til 14 språk.
I sin nekrolog skrev daværende statsminister Jens Stoltenberg blant annet: «Knut Sydsæter var et enestående menneske og en fremragende matematiker. [...] Med faglig tyngde, engasjement og humør var han en både krevende og inspirerende foreleser. Han åpnet døren inn til matematikkens verden. Han viste at matematikk er et språk som gjør det mulig å forklare kompliserte sammenhenger på en enkel måte. [...] Selv om Sydsæter også var en dyktig forsker, har nok den norske statsforvaltningen først og fremst dratt nytte av hans innsats for å høyne matematikkforståelsen blant økonomistudenter. Han lærte oss at også relativt enkle matematiske metoder kan være kraftfulle midler til å forstå den mangslungne verden vi lever i, og til å sortere de utfordringene vi kan stå overfor i en økonomi som den norske.»Den andre utgaven av Matematisk analyse var den første boken på norsk som var satt i TeX.


== Bibliografi ==
Knut Sydsæter (1969). Matematisk analyse. Universitetsforlaget. 
Atle Seierstad og Knut Sydsæter (1988). Optimal control theory with economic applications. North-Holland.  [445 sider]
Peter Berck og Knut Sydsæter (1992). Matematisk formelsamling for økonomer. Universitetsforlaget. 
Knut Sydsæter (1993). Elementær algebra og funksjonslære. Universitetsforlaget. 
Knut Sydsæter og Bernt Øksendal (1996). Lineær algebra. Universitetsforlaget. 
Knut Sydsæter og Peter J. Hammond (1995). Mathematics for economic analysis. Prentice-Hall. ISBN 0-13-112160.  [982 sider]Bibliografien er ikke fullstendig.


== Referanser ==


== Eksterne lenker ==

(no) Publikasjoner av Knut Sydsæter i BIBSYS

(no) Publikasjoner av Knut Sydsæter i forskningsdokumentasjonssystemet CRIStin
UiO, Økonomisk institutt: Professor Knut Sydsæter in memoriam
Knut H. Kallerud

Knut Herbrand Kallerud (født 13. april 1956 på Kongsberg) er en norsk jurist og dommer i Norges Høyesterett.Kallerud ble cand. jur. i 1983 og har mastergrad i Human Rights Law fra University of Essex i 1998. Han har vært advokat i advokatfirmaet Hestenes og Dramer, førstestatsadvokat ved Riksadvokatembetet fra 1995 til 2008 og assisterende riksadvokat fra 2008 til 2011. Han tiltrådte som høyesterettsdommer den 16. juli 2011.


== Referanser ==
Vidar Hansson

Vidar Hansson (født 1. januar 1944 i Hjelmeland) er en prisbelønt norsk kreftforsker og forretningsmann.Etter cand.med. 1969 og dr.med. 1975 ved Universitetet i Oslo ble han dosent og stipendiat ved NAVF 1975-81, dosent i fysiologi 1981-82 og i 1982 forfremmet til professor i biokjemi.  Han studerte patologi  under professor Olav Torgersen ved Rikshospitalet.  Sammen med Tore Jahnsen ved Rikshospitalets gentekniske avdeling
klonet han PKA-gener på slutten av 80-tallet. De var viktige for sædcellens svømmedyktighet.
Startet i 1993 firmaet Photocure som lager «Metvix», en lys- og salvebehandling av hudkreft, og etter børsnotering i 2000, lanserte  «Hexvix», et produkt for påvising av kreft i urinblæren. Selskapet var et av flere som var delvis eid
av Radiumhospitalets Forskningsstiftelse. Hansson  var adm.dir. frem til 2005 da Kjetil Hestdal overtok.


== Verv og utmerkelser ==
Anders Jahres medisinske pris 1977 delt med Erik Martin Ritzén, Stockholm,  "for deres banebrytende undersøkelser av mannlig forplantningsfysiologi, spesielt de forhold som regulerer sedcellenes utvikling"
Det Norske Videnskaps-Akademi innvalgt 1983


== Referanser ==
Tutekopp

Tutekopp er en drikkekopp for barn, syke eller funksjonshemmede.
Koppene er begerformede og har lokk med tut til å drikke av. De kan ha én, to eller ingen hanker. Noen tutekopper har rund bunn med et innsatt metallodd slik at de retter seg opp selv om de blir satt ned på skrå. Koppene er laget av plast eller metall, og de rommer gjerne fra ca. 0,1 til 0,2 liter.


== Litteratur ==
Østby, Jon Birger (1983): Nomenklatur for drikkestell, med tegninger av Torill Sand. Oslo


== Eksterne lenker ==
Tutekopper i DigitaltMuseum.no
Dong (forvaltningsenhet)

Dong (hangul: 동, hanja: 洞, norsk: bydel) viser til et administrativt forvaltningsnivå i byer i Sør-Korea og Nord-Korea.
I Sør-Korea inndeles provinser («Do») i «Si» (byer) og «Gun» (fylker).
«Si» inndeles i «Eup» (småby) og «Myeon» (distrikt). Forvaltningsenheten «Dong» (bydel) er minste inndeling av «Eup».
«Dong» er også den primære inndelingen av de større bydelene «Gu», som bare finnes i de største byene.
Noen befolkningsrike «Dong» i større byer blir inndelt i flere administrative «Dong» som skilles ad ved nummereringen (for eksempel Myeongjang 1-dong og Myeongjang 2-dong), også administrative dong har egen stab og administrasjon.
«Dong» inndeles flere steder i «Tong» (통; 統), men slike inndelinger har sjelden praktisk betydning i dagliglivet. Enkelte befolkningsrike «Dong» inndeles i «Ga» (가; 街), som ikke er et administrasjonsnivå, men benyttes til adressering.


== Litteratur ==
Hunter, Helen-Louise. (1999), Kim Il-sŏng's North Korea, Greenwood Publishing Group, ISBN 0275962962
Nelson, Laura C. (2000) Measured excess: status, gender, and consumer nationalism in South Korea, Columbia University Press, ISBN 0231116160
Yusuf, Shahid; Evenett, Simon J., Wu, Weiping. (2001) Facets of globalization: international and local dimensions of development World Bank Publications, pp. 226–227 ISBN 082134742X
No, Chŏng-hyŏn (1993) Public administration and the Korean transformation: concepts, policies, and value conflicts, Kumarian Press, ISBN 1565490223
Joakim Aardalen

Joakim Aardalen (født 15. februar 1986) er en norsk bryter fra Fredrikstad Bryteklubb Atlas. 
Aardalen har 9 NM-gull, har vært nordisk mester to ganger og har en kongepokal i bryting.
I 2012 deltok han i TV-serien Norges beste fighter på Viasat 4. I semifinalen slo han ut thaibokseren Petter Juuhl. I finalen møtte han norgesmester i jujutsu og kickboksing, Mads Rask, og tapte på submission i andre runde.  
Joakim Aardalen satser innen kampsporten MMA, med et håndplukket treningsteam i ryggen.


== Kilder ==
Viasat4play.no Arkivert 6. mars 2012 hos Wayback Machine.
Bk-atlas.no
VG Sport
DB Schenker

DB Schenker er et tysk logistikk- og transportkonsern med 72 000  ansatte og 2000 kontorer i over 140 land. Siden desember 2007 er selskapet en del av Deutsche Bahn og representerer ett av konsernets tre merkenavn sammen med DB Bahn og DB Netze.
Schenkerkonsernet utfører logistikk- og transportoppdrag innen landtransport, fly- og sjøfrakt samt andre logistikktjenester. DB Schenker Logistics var tidligere et datterselskap, men er idag (2014) en forretningsenhet i konsernet. 


== Schenker i Norge ==
Den norske delen av selskapet, Schenker AS, har ca. 1300 ansatte ved 30 terminaler og hovedkontoret i Norge.
Oppdragene i Norge og mellom Norge og utlandet er frakt av pakker, stykkgods, partigods, temperaturregulert gods og annet gods mellom næringsdrivende eller mellom næringsdrivende og private.
Schenker innland var den første transportbedriften i Norge som ble miljøsertifisert etter den internasjonale standarden 14001 (1998). Fra 1.1.2007 ble hele Schenker AS miljøsertifisert. Schenker er Kvalitetssertifisert etter NS - EN ISO-9001 2008. Selskapet er også sertifisert etter NS – EN ISO-9001 2008.


=== Historikk ===
I Norge starter i historien om Schenker i 1916 da Einar Sundbye etablerer sin spedisjonsforretning i Kristiania (Oslo). Den internasjonale delen av Schenker er det svenske Bilspedition. I 1998 ble det svenske Bilspedition kjøpt opp av det tyske Schenker og året etter slått sammen med Schenker under navnet Schenker-BTL – som senere ble endret til Schenker AS. Tidligere Linjegods AS, som i dag er en del av Schenker, har bakgrunn i stykkgodsavtalen (1970) mellom NSB og NRF (Norges Rutebileierforbund) og Godssentralen som drev de største terminalene utenom NSB-systemet. Linjegods ble dannet 15. september 1972 med følgende eiere: NSB (47,5 prosent) og NRF (47,5 prosent) og Thagaard Investment (5 prosent). 1. januar 1973 ble NSB og Rutebilselskapenes terminaler slått sammen. Linjegods hadde da til sammen 70 terminaler og 4500 ekspedisjonssteder og 3000 ansatte. Eierforholdet ble senere endret ved at NSB og Rutegods – senere TI (Transport Invest) eide 50 % hver fra 1980. Svenske Bilspedition kom etter hvert også inn på eiersiden (20 prosent), og NSB og Transportinvest (TI) med 40 prosent hver. I 1992 solgte NSB seg ut av Linjegods. TI eide da 67 prosent og Bilspedition 33 prosent. Bilspedition kjøpte seg også opp i TI og eide nesten 43 prosent av aksjene der. I 2005 solgte TI resten av sine aksjer til Schenker, som i mellomtiden hadde kjøpt opp svenske Bilspedition, og var selv blitt kjøpt av de tyske statsbanene Deutsche Bahn. Fra 1. januar 2007 heter selskapet Schenker AS. DB Schenker har hovedkontor i Essen, Tyskland.


== Referanser ==


== Eksterne lenker ==
http://www.dbschenker.com/no
Mr. Bass Man

'«Mr. Bass Man»' er en noveltysang, skrevet av Johnny Cymbal. Han var født i Skottland, men flyttet senere til Canada og så til USA
14. desember 1962, i Mirasound Studios i New York City, spilte Cymbal inn «Mr. Bass Man» med Ronnie Bright fra The Valentines som basstemme. Den ble utgitt på singlen Kapp K-503X i USA i januar 1963. «Mr. Bass Man» ble arrangert og dirigert av Alan Lorber. Produsent var Allen Stanton. B-siden var «Sacred Lovers Vow». 
«Mr. Bass Man» er Cymbals signatursang. Den er en hyllest til basstemmene på mange plater fra 1950- og 1960-årene.


== Andre versjoner ==
The Andrews Sisters. Utgitt på LP-platen The Andrews Sistes Present (Dot DLP-25529 (stereo) og DOT DLP-3529 (mono) i 1963
John Entwistle. Utgitt som andre spor på hans tredje solo-LP, Rigor Mortis Sets In (Track Record 2406 106) i 1973.
The Holy Modal Rouders. Utgitt som «Mr. Spaceman» på LP-platen The Holy Modal Rouders (Prestige PR 7451) i 1964, etter at medlemmet, Steve Weber, endret teksten for å passe deres stil
Sha Na Na. Utgitt på LP-platen, Havin' an Oldies Party with Sha Na Na, i 1980


== Versjoner på fransk ==
Den ble spilt inn med fransk tekst av Henri Salvador og utgitt i Frankrike som «Monsieur Bom Bom».
Gilles Brown skrev en annen fransk tekst. Den hadde tittelen «Monsieur La Basse». Brown spilte inn sangen selv i Quebec, Canada. Den ble utgitt på singlen Jeunesse J-4009.


== Norsk verjson ==
Philip A. Kruse har skrevet en norsk versjon. Hans norske tittel er «Innta bassene».


=== Innspilling ===
Kara fra Sahara. Utgitt på CD-platen Kara fra Sahara (Barneselskapet BSCD 1006) i 1997.


== Listeplasseringer ==
«Mr. Bass Man» ble en umiddelbar hit verden over. Den lå blant annet som # 16 på den amerikanske Billboard Hot 100-listen, som # 1 i Japan og Argentina samt på Top 5 i Storbritannia.


== Kilder ==
Songfacts | Mr. Bass Man by Johnny Cymbal
Andreas Arntzen (advokat)

Andreas Arntzen (født 1. juni 1928, død 21. mai 2012) var en norsk advokat. 
Han er mest kjent som forsvarer for Arne Treholt i Treholt-saken i 1985 sammen med Ulf Underland og Jon Lyng.
Andreas Arntzen var sønn av Sven Arntzen og far til Wenche Elizabeth Arntzen.


== Referanser ==
Genacol

Genacol er et canadisk selskap som selger kosttilskudd med samme navn.
Genacol markedsføres som et kosttilskudd som tilfører kroppen proteinet kollagen, og stimulerer kroppen selv til å produsere de fem ulike typer kollagen kroppen trenger. Sentralt i markedsføringen fremkommer påstander om at tusenvis av personer har blitt kurert fra kroniske smerter ved å benytte Genacol. På selskapets nettsider poengteres det imidlertid at disse påstandene ikke er verifisert, og at produktene ikke er ment å behandle eller forebygge noen sykdommer eller lidelser.Statens legemiddelverk har gått kritisk ut mot markedsføringen av Genacol i Norge, og uttaler at de medisinske påstandene som fremsettes om produktenes effekt er ulovlige.


== Referanser ==
Alfagress

Alfagress (Macrochloa tenacissima eller Stipa tenacissima) er en type steppegress som vokser i Sør-Frankrike, Korsika, Balearene, Den iberiske halvøy og Nord-Afrika. Det benyttes som stoppingsmateriale i møbler, på grunn av dets egenskap i å beholde sin spenst.
Gresset kan også brukes flettet og sammensydd som såler i en spesiell sandal- eller skotype, i Norge kalt espadrillos eller espedrilles.


== Referanser ==


== Eksterne lenker ==
(en) Alfagress i Global Biodiversity Information Facility 
(en) Alfagress hos ITIS 
(en) Alfagress hos NCBI 
(en) Alfagress hos The International Plant Names Index 
(en) Alfagress hos Tropicos 
Macrochloa tenacissima – detaljert informasjon på Wikispecies
Polaråret 1909

Polaråret 1909 er en oversikt over hendelser med tilknytning til Arktis eller Antarktis i 1909.


== Ekspedisjoner ==


=== Arktis ===
Frederick Cooks nordpolsekspedisjon 1907–09.
Robert Pearys nordpolsekspedisjon 1908–09.
Walter Wellmans tredje forsøk på å nå Nordpolen med luftskipet «America».
Alabamaekspedisjonen 1909–12 til nordøst-Grønland, ledet av Ejnar Mikkelsen, for å finne de omkomne fra Danmarkekspedisjonen.
Gunnar Isachsens vitenskapelige ekspedisjon innleder årlige norske ekspedisjoner til Svalbard.


=== Antarktis ===
Nimrod-ekspedisjonen 1907–09 under ledelse av Ernest Shackleton til McMurdo-sundet.
Charcots andre antarktisekspedisjon 1908–10 under ledelse av franskmannen Jean-Baptiste Charcot til Antarktishalvøya.
I den antarktiske hvalfangstsesongen 1908–09 opererer to landstasjoner, sju hvalkokerier og 16 hvalbåter. Fangsten var 2440 hval.
I den antarktiske hvalfangstsesongen 1909–10 opererer seks landstasjoner, åtte hvalkokerier og 37 hvalbåter. Fangsten var 6099 hval.


== Begivenheter og etableringer ==
9. januar – Ernest Shackleton setter ny sørlig rekord på 88°23' S, ca. 180 kilometer fra Sørpolen.
17. januar – Edgeworth David når den magnetiske sørpol.
6. april – Robert Peary hevder å ha nådd Nordpolen på denne datoen. Bedriften har senere blitt reist i tvil.


== Oppdagelser og vitenskapelige resultater ==
Jean-Baptiste Charcot oppdager Marguerite Bay.


== Fødsler ==
27. januar – Carl R. Eklund, amerikansk ornitolog, geolog og polarforsker.


== Dødsfall ==


== Referanser ==


== Litteratur ==
Robert K. Headland (2009). A Chronology of Antarctic exploration. London: Quaritch. s. 243–251. ISBN 978-0-9550852-8-4. 
Einar-Arne Drivenes og Harald Dag Jølle, red. (2004). Norsk polarhistorie. 1 («Ekspedisjonene»). Oslo: Gyldendal. ISBN 82-05-32654-1.
Darren Criss

Darren Everett Criss (født 5. februar 1987 i San Francisco) er en amerikansk skuespiller, komponist og artist, kjent som Blaine Anderson fra TV-serien GLEE og teaterkompaniet StarKid Productions, hvor han blant annet spilte Harry Potter i «A Very Potter Musical». 
I 2012 debuterte han på Broadway som hovedrollen i «How To Suceed In Business Without Really Trying».


== Referanser ==


== Eksterne lenker ==
Offisielt nettsted 
(en) Darren Criss – kategori av bilder, video eller lyd på Commons 
(en) Darren Criss på Internet Movie Database 
(da) Darren Criss på Scope 
(fr) Darren Criss på Allociné 
(en) Darren Criss på AllMovie 
(en) Darren Criss hos Turner Classic Movies 
(en) Darren Criss hos Rotten Tomatoes 
(en) Darren Criss hos TV Guide 
(en) Darren Criss hos The Movie Database 
(en) Darren Criss hos Internet Broadway Database 
(en) Darren Criss hos Behind The Voice Actors
Kara fra Sahara (album)

Kara fra Sahara er et norsk musikkalbum med Kara fra Sahara. Innspilt i Oslo lydstudio høsten 1997. Det ble utgitt i 1997. Albumets betegnelse er Barneselskapet BSCD 1006.


== Personale ==
Mikkel Jakkeson – elgitar, vokal
Bjørn Brum-Bjørnsen – bassgitar
Raggen Ulveus – trommer
Mel H. – vokal, perkusjon
Steinar Larsen – bandleder
Philip A. Kruse – produsent


== Sporliste ==
«Kara fra Sahara» («Hound Dog») (Jerry Leiber-Mike Stoller/Bjørn Lindquist)
«Tamagotchi» («Stupid Cupid») (Neil Sedaka-Howard Greenfield/Bjørn Lindquist)
«Dataspill» («Personality» (Lloyd Price-Harold Logan/Bjørn Lindquist)
«Hej jåla» («Hey Paula») (Ray Hildebrand/Bjørn Lindquist)
«Inta bassene» («Mr. Bass Man») (Johnny Cymbal/Philip A. Kruse)
«Det er hans kyss» («The Shoop Shoop Song (It's in His Kiss)») (Rudy Clark/Philip A. Kruse)
«De bare maser» («Under the Boardwalk») (Arthur Resnick-Ken Young/Bjørn Lindquist)
«Bootleg og  platå» («These Boots Are Made for Walkin'») (Lee Hazlewood/Bjørn Lindquist)
«Har'ke pengene jeg trenger» («See You Later, Alligator») (Robert C. Guidry/Bjørn Lindquist)
«Er'e hjul igjen» («On the Road Again») (Willie Nelson/Bjørn Lindquist)
«My Boy Lollipop» (Morris Levy-Johnny Roberts/Philip A. Kruse)
«Noe så dumt» («Somethin' Stupid») (Carson C. Parks/Arne Bendiksen)


== Eksterne lenker ==
(en) Kara fra Sahara (album) på Discogs 
(no) Kara fra Sahara (album) på Rockipedia
Anne Lene Melheim

Anne Lene Melheim (født i 1970 i Oslo) er en norsk arkeolog.


== Akademisk karriere ==
Melheim tok hovedfag i arkeologi ved Universitetet i Oslo i 2001 med avhandlingen Gjennom ild og vann. Graver og depoter som kilde til kosmologi i bronsealderen i Øst-Norge. I perioden 2002-05 var hun universitetslektor ved IAKH. I 2005 ble hun innvilget forskningsstipend fra Universitetet i Oslo. Fra høsten 2011 er Melheim ansatt som postdoktor ved IAKH i samarbeid med Gôteborgs Universitet . 


== Doktorgrad ==
Den 7. februar 2012 disputerte hun for graden Ph.D. i arkeologi med avhandlingen Recycling ideas. Bronze Age metal production in southern Norway, der hun diskuterer mulighetene for produksjon av bronse på basis av lokale råstoffer i norsk bronsealder.


== Forfatter ==
Austvoll, Knut Ivar; Eriksen, Marianne Hem; Fredriksen, Per Ditlef; Melheim, Anne Lene; Prøsch-Danielsen, Lisbeth & Skogstrand, Lisbeth (ed.) (2020). Contrasts of the Nordic Bronze Age : Essays in honour of Christopher Prescott. Brepols.  ISBN 9782503588773
Melheim, Anne Lene; Glørstad, Håkon & Glørstad, Ann Zanette Tsigaridas (ed.) (2016). Comparative Perspectives on Past Colonisation, Maritime Interaction and Cultural Integration. Equinox Publishing.  ISBN 9781781790489
Melheim, Anne Lene & Sand-Eriksen, Anette (2020). Rock art and trade networks: From scandinavia to the italian alps. Open Archaeology.  ISSN 2300-6560. . doi: 10.1515/opar-2020-0101
Ling, Johan; Hjärthner-Holdar, Eva; Grandin, Lena; Stos-Gale, Zofia; Kristiansen, Kristian; Melheim, Anne Lene; Artioli, Gilberto; Angelini, Ivana; Krause, Rüdiger & Canovaro, Caterina (2019). Moving metals IV: Swords, metal sources and trade networks in Bronze Age Europe. Journal of Archaeological Science: Reports.  ISSN 2352-409X.  26 . doi: 10.1016/j.jasrep.2019.05.002
Melheim, Anne Lene; Grandin, Lena; Persson, Per-Olof; Billström, Kjell; Stos-Gale, Zofia; Ling, Johan; Williams, Alan; Angelini, Ivana; Canovaro, Caterina; Hjärthner-Holdar, Eva & Kristiansen, Kristian (2018). Moving metals III: Possible origins for copper in Bronze Age Denmark based on lead isotopes and geochemistry. Journal of Archaeological Science.  ISSN 0305-4403.  96, s 85- 105 . doi: 10.1016/j.jas.2018.04.003


== Referanser ==
Lokalprodusert mat

Lokalprodusert mat, er matvarer som er dyrket, avlet eller fremstilt innen «rimelig avstand» fra der de konsumeres. Et annet tilsvarende uttrykk er kortreist mat.
Begrepet har blitt popularisert på 2000-tallet som del av tanken om at matforbruk bør foregå på en energivennlig måte, der unødig transport regnes for sløsing. Mange spisesteder satser på ingredienser fra nabolaget.
Lokalprodusert kan også sees som motsetning til bruk av sentralkjøkken med distribusjon til institusjoner med nedlagte kjøkkener.
Geirmund Skeie

Geirmund Skeie (født 26. april 1947 i Trondheim) er en norsk psykiater. Han ble i 2010 tildelt Kongens fortjenstmedalje i gull for sitt arbeid for og med mennesker med psykisk utviklingshemning.Skeie avla medisinsk embetseksamen i 1972 og ble godkjent spesialist i psykiatri i 1980. Fra 1980 var han overlege ved HVPU i Hedmark og fortsatte i tilsvarende funksjoner (bl.a. som overlege ved Sanderud sykehus habiliteringstjeneste for voksne funksjonshemmede) fram til han gikk av med pensjon i 2009, da som seksjonsoverlege i Voksenseksjonen ved Habiliteringstjenesten i Hedmark, Sykehuset Innlandet. Fra 2009 har han vært tilknyttet NAKU – Nasjonalt kompetansemiljø om utviklingshemning.
Skeie har hatt en sentral posisjon innen sitt fagfelt og har vært en av dem som har bidratt til at det i dag finnes en spesialisthelsetjeneste for mennesker med psykisk utviklingshemning. Han har vært medlem av spesialistkomiteen for psykiatri og var i 1990-91 medlem av rettsikkerhetsutvalget som under ledelse av Mona Røkke utredet rettssikkerhet for mennesker med psykisk utviklingshemning. Han var en av initiativtagerne til spesialistforeningen Medisinsk forening for intellektuell (psykisk) utviklingshemning og habilitering (stiftet under navnet Medisinsk forening for mental retardasjon og habilitering) og var foreningens leder fra stiftelsen i 1982 til 2009.Da han ble tildelt Kongens fortjenstmedalje i gull sa konstituert fylkesmann Sylvia Brustad at Skeie «har vært en foregangsmann som har betydd mye for mennesker med utviklingshemninger» og hun viste til at han «introduserte nye arbeidemetoder, som brukermedvirkning, opplæring av helsepersonell og samhandling».


== Bibliografi ==
Søndenaa, Erik og Geirmund Skeie (2010). «Psykisk helsearbeid og psykisk utviklingshemning: Et viktig fordypningsemne for masterstudium i psykisk helsearbeid». Tidsskrift for psykisk helsearbeid. 7 (4): 330-337. 
Skeie, Geirmund (2009). «Kapittel 25: Helsetjenester for personer med utviklingshemning».  I Larsen, Frode Kibsgaard og Elisabeth Wigaard. Lærebok Utviklingshemning og aldring. Tønsberg: Aldring og helse. s. 331-345. ISBN 978-82-8061-108-6. 
Skeie, Geirmund (1989). «Contact between elderly people with mental retardation living in institutions and their families». Journal of Intellectual and Developmental Disability. 15 (3-4): 201-206. 
Skeie, Geirmund (1989). Håndbok: Retningslinjer for organisering av tjenester og tiltak for mennesker med psykisk utviklingshemming. Oslo: Sosialdepartementet. ISBN 82-431-0002-4. 


== Referanser ==


== Eksterne lenker ==
(no) Publikasjoner av Geirmund Skeie i BIBSYS
(no) Publikasjoner av Geirmund Skeie i forskningsdokumentasjonssystemet CRIStin
NAKU – Nasjonalt kompetansemiljø om utviklingshemning
Republikanernes caucus i Iowa i 2012

Republikanernes caucus i Iowa i 2012 var et caucus innenfor det republikanske partiet i USA, som fant sted i delstaten Iowa den 3. januar 2012. Caucuset innledet nominasjonsprosessen av republikanernes presidentkandidat under Presidentvalget i USA 2012. Iowa sender 28 delegater til republikanernes nominasjonsmøte, hvorav 25 stod til valg som projected candidates, mens 3 er såkalte unprojected delegates. Caucuset i Iowa er ikke bindene.
Per 3. januar 2012 var det 614 913 registrerte republikanere i Iowa. Oppslutningen ved valget var 19,8 % av den stemmeberettigede befolkningen.
Valget ble vunnet av tidligere senator Rick Santorum fra Pennsylvania med 24,56 % av stemmene, mens guvernøren Mitt Romney fra Massachusetts kom på andreplass med 24,54 % og en margin på bare 34 stemmer. Representanten Ron Paul kom på tredjeplass med 21,4 % av stemmene. Valgene var blant de tetteste i historien. Journalisten Jennifer Jacobs i Des Moines Register kalte det for «tidsaldrenes døde løp» (a tie for the ages).


== Offisielt resultat ==


== Referanser ==